Държавен вестник, бр. 75, 2023 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  75
РЕШЕНИЕ № 578
ОТ 25 АВГУСТ 2023 Г.
за откриване на производство за предоста­
вяне на разрешение за търсене и проучване 
на нефт и природен газ – подземни богатства 
по чл. 2, ал. 1, т. 3 от Закона за подземните 
богатства, в площта „Блок 1-26 Хан Тервел“, 
разположена в изключителната икономическа 
зона на Република България в Черно море, 
и за уведомление за предоставяне на разре­
шение чрез конкурс
На основание чл. 5, т. 2, чл. 7, ал. 2, т. 8, 
чл. 23, ал. 1 и 2, чл. 23а, чл. 42, ал. 1, т. 1 и 
чл. 44, ал. 1 и 3 от Закона за подземните бо­
гатства и чл. 2, ал. 1, т. 1, чл. 6, ал. 2, т. 2 и 
чл. 7, ал. 1, т. 2 от Наредбата за провеждане на 
конкурси и търгове по Закона за подземните 
богатства, приета с Постановление № 42 на 
Министерския съвет от 2023 г., и мотивирано 
предложение на министъра на енергетиката
МИНИСТЕРСКИЯТ СЪВЕТ
Р Е Ш И :
1. Открива производство за предоставяне 
на разрешение за търсене и проучване на 
нефт и природен газ в площта „Блок 1-26 
Хан Тервел“, разположена в изключителната 
икономическа зона на Република България в 
Черно море, с размер 4032 кв. км, с коорди­
нати на граничните точки от 1 до 7 съгласно 
приложението.
2. Уведомява, че предоставянето на разре­
шението по т. 1 ще се извърши чрез непри­
съствен конкурс.
3. Определя срок на разрешението за търсе­
не и проучване 5 години от датата на влизане 
в сила на договора за търсене и проучване с 
право на продължение съгласно чл. 31, ал. 3 
и 4 от Закона за подземните богатства (ЗПБ).
4. Срокът за закупуване на конкурсните 
книжа е до 17,30 ч. на 120-ия ден от обнарод­
ването на решението в „Официален вестник“ 
на Европейския съюз.
5. Срокът за подаване на заявленията за 
участие в конкурса е до 17,30 ч. на 140-ия ден 
от обнародването на решението в „Официален 
вестник“ на Европейския съюз.
6. Срокът за внасяне на предложенията по 
конкурсните книжа е до 17,30 ч. на 155-ия ден 
от обнародването на решението в „Официален 
вестник“ на Европейския съюз.
7. Определя цена на конкурсните книжа 
в размер 10 000 лв. Конкурсните книжа се 
получават в Министерството на енергетиката 
в определения по т. 4 срок, след представяне 
на платежно нареждане.
7.1. Сумата по т. 7 се превежда по банкова 
сметка на Министерството на енергетиката.
BIC код на БНБ за плащания в лево­
ве – BNBGBGSD, 
SWIFT код на БНБ за плащания във ва­
лута – BNBGBGSF,
IBAN – BG94 BNBG 9661 3000 1421 01, 
БНБ – ЦУ.
7.2. В платежното нареждане следва да 
бъде записано: „За конкурсни книжа за площ 
„Блок 1-26 Хан Тервел“, закупувани в полза 
на кандидата, чието наименование се посочва 
задължително на платежното нареждане. 
7.3. Лицето, което получава конкурсните 
книжа, подписва декларация от името на 
кандидата за опазване тайната на сведенията, 
които се съдържат в тях.
8. Кандидатите за участие в конкурса 
трябва да отговарят на изискванията на 
чл. 23а, ал. 3, 4 и 5 от ЗПБ и за тях да не са 
налице основания за изключване по чл. 23, 
ал. 2 от ЗПБ.
9. Кандидатът – физическо или юридичес­
ко лице или техни обединения, следва да 
притежава необходимите за извършване на 
дейностите по търсене и проучване минимал­
ни финансови, технически и професионални 
възможности, както следва:
9.1. Минимални финансови възможности, 
които да осигуряват финансов ресурс, не­
обходим за изпълнение на дейностите по 
разрешението. Кандидатът да е реализирал 
нетни приходи от продажби общо за послед­
ните 3 финансови години, в зависимост от 
датата, на която е учреден, не по-малко от 
150 000 000 евро. Наличието на минимални 
финансови възможности се доказва чрез един 
или няколко от документите по чл. 23а, ал. 3 
от ЗПБ.
9.2. Минимални технически възмож­
ности – наличие на активи за изпълнение 
на минималната работна програма – софтуер 
за интерпретация на събраните сеизмични 
данни. Наличието на минимални технически 
възможности се доказва чрез един или някол­
ко от документите по чл. 23а, ал. 4 от ЗПБ.
9.3. Минимални професионални възмож­
ности – наличие на основен експертен със­
тав, който да отговаря за извършването на 
дейностите по разрешението и който задъл­
жително да включва минимум три лица с 
квалификация на геолог, геофизик и сондажен 
инженер, всяко от които с професионален 
опит – трудов стаж по специалността мини­
мум 3 години и участие в управлението или 
изпълнението най-малко на един проект за 
търсене и проучване или проучване, или добив 
на подземни богатства – нефт и природен газ 
в дълбоководие (височина на водния стълб над 
200 м), за последните пет години. Наличието 
на минимални професионални възможности 
се доказва чрез документите по чл. 23а, ал. 5 
от ЗПБ.